REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-01/15-16/24

URBROJ: 238-17-15-10-15-2

Bregana, 12. 3. 2015.

Z A P I S N I K

s 24. redovne sjednice Školskog odbora Osnovne škole Milana Langa (Bregana) održane dana 11. ožujka 2015. godine u zbornici Škole, s početkom u 18,15 sati.

Prisutni članovi Školskog odbora: Sanja Rapljenović - predsjednica, Marija Aščić, Mirjana Kovačić Prošić, Ivan Piškulić, Josip Petrić i Ivana Smolej Kolarek. Odsutni član Školskog odbora: Nevenka Gračanin - opravdano.

Ostali prisutni: Igor Matijašić, ravnatelj.

Zapisničar: Ljiljana Sečkar, tajnica.

Predsjednica Sanja Rapljenović pozdravila je prisutne, konstatirala da sjednici prisustvuje šest od sedam članova, dakle postoji potrebna većina za rad Školskog odbora i predložila

Dnevni red:

1. Zahtjev ravnatelja za davanje prethodne suglasnosti za zasnivanje radnog odnosa na određeno vrijeme za radno mjesto učitelja/ice razredne nastave
2. Razno

Dnevni red jednoglasno je usvojen.

**Ad 1)** **Zahtjev ravnatelja za davanje prethodne suglasnosti za zasnivanje radnog odnosa na određeno vrijeme za radno mjesto učitelja/ice razredne nastave**

Igor Matijašić, ravnatelj Škole, obavijestio je prisutne da je natječaj za radno mjesto učiteljice razredne nastave na određeno vrijeme (zamjena za učiteljicu Branku Bašić za vrijeme bolovanja) objavljen 25. 2. 2015. na mrežnim stranicama i oglasnim pločama Hrvatskog zavoda za zapošljavanje i Škole. Natječaj je istekao 5. 3. ove godine i u roku su zaprimljene tri ponude kandidata: Ivone Injić, Filipa Novaka i Marijana Madunića. Sva tri kandidata ispunjavaju tražene uvjete.

Kandidatkinja Ivona Injić ima sklopljen ugovor o radu za obavljanje spomenutih poslova do zasnivanja radnog odnosa temeljem natječaja, a najdulje do 60 dana. Kroz navedeno razdoblje utvrdio je da Ivona Injić vrlo uspješno obavlja poslove učiteljice razredne nastave i da su njenim radom zadovoljni i učenici i njihovi roditelji.

Ravnatelj Igor Matijašić traži prethodnu suglasnost Školskog odbora za zasnivanje radnog odnosa na određeno vrijeme za obavljanje poslova radnog mjesta učiteljice razredne nastave s Ivonom Injić, mag. edukacije primarnog obrazovanja.

Nakon kratke diskusije, predsjednica ŠO-a Sanja Rapljenović dala je prijedlog ravnatelja na glasanje.

Nakon provedenog glasanja predsjednica Sanja Rapljenović konstatirala je, da je na prijedlog ravnatelja

Temeljem članka 107. st. 1. i čl. 114. st. 1. Zakona o odgoju i obrazovanju u osnovnoj i srednjoj školi (NN br: 87/08., 86/09., 92/10.,105/10., 90/11., 16/12., 86/12., 94/13. i 152/94.) jednoglasno donijeta sljedeća

O D L U K A

Daje se prethodna suglasnost ravnatelju Škole za zasnivanje radnog odnosa na određeno vrijeme s IVONOM INJIĆ, mag. primarnog obrazovanja za obavljanje poslova radnog mjesta učiteljice razredne nastave do povratka učiteljice Branke Bašić s bolovanja.

**Ad 2) Razno**

Nije bilo dodatnih upita i prijedloga.

Završeno u 18,40 sati.

Zapisničar:

Ljiljana Sečkar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Školskog odbora:

Sanja Rapljenović, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_